Συντεταγμένες: 33°34′01″N 35°22′16″E﻿ / ﻿33.567°N 35.3711°E﻿ / 33.567; 35.3711

Το **παράλιο κάστρο της Σιδώνας** (αραβικά: قلعة صيدا البحرية‎) κτίστηκε τον δέκατο τρίτο αιώνα από τους σταυροφόρους ως οχυρό των Αγίων Τόπων. Είναι ένα από τα πιο εξέχοντα ιστορικά μνημεία στο λιμάνι της Σιδώνας στον Λίβανο.

Ιστορία
-------

Η πόλη της Σιδώνας βρίσκεται στη Μεσογειακή ακτή του Λιβάνου. Αυτή η αρχαία φοινικική πόλη έχει μεγάλη θρησκευτική, πολιτική και εμπορική αξία και λέγεται πως κατοικειται από το 4000 π.Χ.. Το 1228 μ.Χ. οι σταυροφόροι έχτισαν το παράλιο κάστρο της Σιδώνας ως ένα οχυρό σε ένα μικρό νησί, το οποίο συνδεόταν με την ηπειρωτική χώρα μέσω ενός στενού δρόμου μήκους ογδόντα μέτρων. Στο παρελθόν, στο νησί υπήρχε ένας ναός ο οποίος ήταν αφιερωμένος στον Μελκάρτ, τη φοινικική εκδοχή του Ηρακλή. Την ομορφιά του κάστρου μπορεί να την δει κάποιος σε παλιές εικονογραφήσεις του· ωστόσο, έπειτα από αρκετούς πολέμους έχει καταστραφεί και ανακαινιστεί πολλές φορές. Έχει καταστραφεί εν μέρη από τους Μαμελούκους όταν αυτοί κατέλαβαν την πόλη από τους σταυροφόρους, αλλά μετέπειτα το ξαναέχτισαν και πρόσθεσαν και το μακρύ μονοπάτι. Αργότερα, το κάστρο έπεσε σε αχρηστία αλλά ανακαινίστηκε για ακόμη μία φορά τον 17ο αιώνα από τον εμίρη Φαχρ-αλ-Ντιν Β΄, μόνο για να υποστεί μεγάλη ζημιά από αυτό.

Υπάρχει η πιθανότητα το νησί στο οποίο χτίστηκε το κάστρο να ήταν, στην πραγματικότητα, η τοποθεσία του παλατιού του Φοίνικα Βασιλιά και αρκετών άλλων φοινικικών μνημείων, τα οποία καταστράφηκαν από τον Εσαρχαδδών και μεταγενέστερους σεισμούς. Το νησί χρησιμοποιήθηκε επίσης ως ένα καταφύγιο από εγχώριες επιθέσεις στην πόλη. Η Μεγάλη Σιδώνα, η Μικρή Σιδώνα, ισχυρά φρούρια, λιβάδια, δεξαμενές και άλλες οχυρώσεις, αναφέρονται όλα στις καταγραφές του Ασσύριου βασιλιά Σενναχειρείμ από τις επιθέσεις του στη Σιδώνα και κοντινές πόλεις.

Περιγραφή
---------

Σήμερα, το κάστρο αποτελείται κυρίως από δύο πύργους οι οποίοι συνδέονται μεταξύ τους με ένα τείχος. Στα εξωτερικά τοιχώματα, χρησιμοποιήθηκαν ρωμαϊκές κολόνες ως οριζόντιες ενισχύσεις, ένα χαρακτηριστικό το οποίο εμφανίζεται συχνά σε οχυρώσεις που χτίστηκαν σε ρωμαϊκούς χώρους ή κοντά σε αυτούς. Ο ορθογώνιος δυτικός πύργος στα αριστερά της εισόδου είναι καλύτερα διατηρημένος από τον ανατολικό πύργο. Υπάρχει επίσης ένας μεγάλος θολωτός χώρος διάσπαρτος με παλιά σκαλιστά κιονόκρανα και σκουριασμένα κανόνια. Μία ελικοειδής σκάλα οδηγεί στην οροφή, όπου υπάρχει ένα μικρό τζαμί με τρούλο της Οθωμανικής εποχής. Από την οροφή, μπορεί κάποιος να απολαύσει τη θέα της παλιάς πόλης και του ψαρολίμανου. Ο ανατολικός πύργος, ο οποίος όπως αναφέρθηκε δεν είναι το ίδιο καλά διατηρημένος, χτίστηκε σε δύο φάσεις· το κατώτερο τμήμα του χρονολογείται από την περίοδο των σταυροφόρων, ενώ το ανώτερο τμήμα του χτίστηκε από τους Μαμελούκους. Υπήρξαν επίσης ενδείξεις πως η παλιά φοινικική πόλη θάφτηκε κάτω από τη θάλασσα στην περιοχή που περιβάλλει το κάστρο, αφού βρέθηκαν δομές τοίχων, κίονες, σκάλες, ερείπια κτιρίων, αγάλματα και δεξαμενές.

Φωτοθήκη
--------

* Μακρινή άποψη του κάστρου.Μακρινή άποψη του κάστρου.
* Κοντινή άποψη του κάστρου.Κοντινή άποψη του κάστρου.
* Εσωτερική άποψη του κάστρου.Εσωτερική άποψη του κάστρου.
* Θέα της παλιάς πόλης και του ψαρολίμανου από την οροφή του κάστρου.Θέα της παλιάς πόλης και του ψαρολίμανου από την οροφή του κάστρου.
* Το κάστρο όπως φαίνεται το βράδυ.Το κάστρο όπως φαίνεται το βράδυ.
* Αυστραλοί στρατιώτες ανάμεσα στα ερείπια του κάστρου κατά η διάρκεια της εκστρατείας σε Συρία και Λίβανο το 1941.Αυστραλοί στρατιώτες ανάμεσα στα ερείπια του κάστρου κατά η διάρκεια της εκστρατείας σε Συρία και Λίβανο το 1941.

Παραπομπές
----------

1. ↑  «Sidon» (στα Αγγλικά). MiddleEast.com Interactive U.S.A. Ανακτήθηκε στις 12 Δεκεμβρίου 2020.
2. 1 2 3  Young, Penny (Μάιος 2000). «Historic cities beneath the sea?». *Middle East* (301): 46–47. .
3. ↑  «Sidon in History». *almashriq.hiof.no* (στα Αγγλικά). Ανακτήθηκε στις 12 Δεκεμβρίου 2020.

### Πηγές

* Sidon (Pamphlet), Ministry of Tourism of Lebanon, Arab Printing Press, 2009
* Sea Castle. Lonely Planet Review for sea castle. Lonely Planet
* Sidon. Discover Lebanon. Lebanon Guide.
* Sidon in History. Old engraving of Saida and the Sea-Castle. Al-Mashriq.
* Sidon. Amenagement et urbanisme. Culture and Heritage Report.p 9.2

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παράλιο κάστρο της Σιδώνας** |

* Joseph Matar. «Fortress, Khan and the Great Mosque» (στα Αγγλικά). Μτφρ. K.J. Mortimer. DiscoverLebanon. Ανακτήθηκε στις 12 Δεκεμβρίου 2020.
* «Sights of Saida (Sidon)» (στα Αγγλικά). Lonely Planet. Ανακτήθηκε στις 12 Δεκεμβρίου 2020.
* Austin Cline (25 Ιουνίου 2019). «Tyre, Lebanon: Photos & Images» (στα Αγγλικά). Learn Religions. Αρχειοθετήθηκε από το πρωτότυπο στις 15 Ιουνίου 2009. Ανακτήθηκε στις 12 Δεκεμβρίου 2020.
* «Σχεδιασμός και πολεοδομία - Έκθεση Πολιτιστικής Κληρονομιάς - Σιδώνα» (PDF). *charbelnahas.org* (στα Αγγλικά). Ανακτήθηκε στις 12 Δεκεμβρίου 2020.